rejauldu/bengali-wikipedia huggingface dataset:
বিশ্বের রাজনৈতিক পরিবারগুলোর তালিকা এই নিবন্ধে যুক্ত করা হচ্ছে। এই তালিকাতে রাজপরিবারগুলোকে বাদ দেয়া হয়েছে।   আলবেনিয়া  হোক্সা পরিবার   হাইজেন হোক্সা: আলবেনিয়ার স্বাধীনতা সংগ্রামের নেতা। এনভার হোক্সার চাচা।  এনভার হোক্সা: ১৯৪৪-১৯৮৫ সাল পর্যন্ত আলবেনিয়ান লেবার পার্টির সম্পাদক।  নেক্সমিজে হোক্সা: আলবেনিয়ান লেবার পার্টির সদস্য। এনভার হোক্সার স্ত্রী।   অ্যাংগোলা  দোজ সান্তোস- ভ্যান-দ্যুনেম পরিবার   হোসে এডওয়ার্ডো দোজ সান্তোস (অ্যাংগোলার রাষ্ট্রপতি, ১৯৭৯- বতর্মান)  ফার্নন্দো দ্য পেইদাদে ডিয়াজ দোজ সান্তোস ( হোসে এডওয়ার্ডো দোজ সান্তোসের আত্মীয়, অ্যাংগোলার উপরাষ্ট্রপতি ২০১০-বর্তমান, প্রধানমন্ত্রী ২০০২-২০০৮, স্পীকার ২০০৮-২০১০)  ইসাবেলা দোজ সান্তোস ( হোসে এডওয়ার্ডো দোজ সান্তোসের তনয়া, অ্যাংগোলার সবচেয়ে ধনী নারী, মুঠোফোন কোম্পানি ও ব্যাংক মালিক)  ক্যানডিদো পেরেইরা দোজ সান্তোস ভ্যান দ্যুনেম (হোসে এডওয়ার্ডো দোজ সান্তোস ও কোপেলিয়া ও হোসে ভিয়েইরা ভ্যান দ্যুনেমের আত্মীয় ও প্রতিরক্ষামন্ত্রী)  হোসে ভিয়েইরা ভ্যান দ্যুনেম ( কোপেলিয়ার আত্মীয় ও স্বাস্থ্যমন্ত্রী)   অ্যান্টিগুয়া ও বারমুদা  আর্জেন্টিনা  আর্মেনিয়া  অষ্ট্রিয়া  আজারবাইযান  বাহামা  বাংলাদেশ    শেখ মুজিবুর রহমান (মৃ. ১৯৭৫ সাল)  শেখ লুৎফর রহমান, শেখ মুজিবুর রহমানের বাবা  সায়েরা খাতুন, শেখ মুজিবুর রহমানের মা  ফজিলাতুন্নেসা মুজিব (মৃ. ১৯৭৫ সাল)  তিন ছেলে, দুই মেয়ে  শেখ কামাল, শেখ মুজিবুর রাহমানের বড়ছেলে  শেখ জামাল, শেখ মুজিবুর রাহমানের মেঝছেলে  শেখ রাসেল, শেখ মুজিবুর রাহমানের কনিষ্ঠ সন্তান  শেখ হাসিনা, শেখ মুজিবুর রাহমানের মেয়ে এবং বাংলাদেশের বর্তমান প্রধানমন্ত্রী শেখ রেহানা, শেখ মুজিবুর রাহমানের মেয়ে সজীব ওয়াজেদ, শেখ হাসিনার ছেলে এবং শেখ মুজিবুর রহমানের দৌহিত্র  সায়মা ওয়াজেদ পুতুল, শেখ হাসিনার মেয়ে, এবং শেখ মুজিবুর রহমানের দৌহিত্রী  জিয়াউর রহমান, বীর উত্তম বাংলাদেশের অষ্টম রাষ্ট্রপতি, সাবেক সেনাপ্রধান ও বীর মুক্তিযোদ্ধা। খালেদা জিয়া, জিয়াউর রহমানের স্ত্রী, সাবেক তিন মেয়াদে বাংলাদেশের প্রধানমন্ত্রী, বিএনপির বর্তমান চেয়ারপার্সন। তারেক রহমান, জিয়াউর রহমানের বড়ছেলে, বিএনপির বর্তমান ভারপ্রাপ্ত চেয়ারম্যান। আরাফাত রহমান, জিয়াউর রহমানের ছোট ছেলে। জোবায়দা রহমান, তারেক রহমানের স্ত্রী। জাইমা রহমান, তারেক রহমানের কন্যা সন্তান। মাহবুব আলী খান, সাবেক নৌবাহিনী প্রধান ও তারেক রহমানের শ্বশুর। হুসেইন মুহাম্মদ এরশাদের পরিবার হুসেইন মুহাম্মদ এরশাদ:প্রাক্তন রাষ্ট্রপতি ও সেনাবাহিনীর প্রধান। জি এম কাদের:হুসেইন মুহাম্মদ এরশাদের-ছোট ভাই। মোজাম্মেল হোসেন লালু:এরশাদের ভাই। হোসেন মকবুল শাহরিয়ার=লালু তার পিতা  রওশন এরশাদ:হুসেইন মুহাম্মদ এরশাদের প্রথম স্ত্রী। সাদ এরশাদ=রওশন এরশাদের ছেলে বেগম মমতা ওয়াহাব=রওশন এরশাদের বড় বোন। শেরীফা কাদের=জি এম কাদেরের স্ত্রী। মাহফুজ আহমেদ :অভিনেতা।জি এম কাদেরের জামাতা। জিয়া উদ্দীন আহমেদ বাবলু:হুসেইন মুহাম্মদ এরশাদ এর ভাগ্নি জামাতা। আহসান আদেলুর রহমান:এরশাদ তার মামা। আসাদুর রহমান=মেরিনা রহমানের স্বামী  মেরিনা রহমান=এরশাদের ছোট বোন।   বার্বাডোজ  বেলজিয়াম  বেনিন  বলিভিয়া  বাতসোয়ানা  ব্রাজিল  বুলগেরিয়া  বার্কিনা ফাসো  বার্মা  বুরুন্দি  কানাডা    তথ্যসূত্র   বিষয়শ্রেণী:রাজনীতিবিদ বিষয়শ্রেণী:রাজনীতি বিষয়শ্রেণী:রাজনীতির উপর লেখা অসম্পূর্ণ নিবন্ধ বিষয়শ্রেণী:রাজনীতিবিদদের উপর লেখা অসম্পূর্ণ নিবন্ধসমূহ বিষয়শ্রেণী:পরিবারের তালিকা
উমাচল শিলা গুহাটি পঞ্চম শতাব্দীর একটি শিলা গুহা যেখানকার শিলালিপি ২০১২ সালের ফেব্রুয়ারিতে গুয়াহাটির কালিপুরে আবিষ্কৃত হয়েছিল। শিলালিপিগুলি কামরূপের রাজা মহেন্দ্র বর্মণের শাসনামলে তৈরি করা হয়। গুহার অভ্যন্তরভাগের পরিমাপ ৬.২৬x৫.০২ মিটার। একবার বলভদ্র স্বামীর মন্দিরে, ১৬.৫ মাপের একটি ভাঙা পাথরের পাত্রের দুটি টুকরো পাওয়া গিয়েছিল। গুহার ভেতরে সেমি ব্যাসের কিছু পাথর পাওয়া গেছে। পাথরের উপর ৭৬x৭৩x১৬ সেমি মাপের ফুলের খোদাই করা হয়েছে।   আরো দেখুন    উমাচল শিলালিপি  কামাখ্যা মন্দির  কামাখ্যা এলাকা   তথ্যসূত্র   বিষয়শ্রেণী:আসামের গুহা বিষয়শ্রেণী:গুয়াহাটির ইতিহাস বিষয়শ্রেণী:কামরূপ
thumb|250px|মার্স ১এম মহাকাশযান।  মার্স ১এম হলো সোভিয়েত ইউনিয়ন কর্তৃক মঙ্গল গ্রহ অন্বেষণের জন্য প্রথমবারের মতো প্রেরিত দুটি মনুষ্যবিহীন মহাকাশযানের একটি ধারাবাহিক। তারা ছিল মঙ্গল গ্রহ অভিমুখে প্রেরিত প্রথম অভিযান। পশ্চিমা গণমাধ্যমে এই মহাকাশযানটিকে "মঙ্গল গ্রহ" এবং "স্পুটনিক" অভিযানের সমণ্বয়ে গঠিত শব্দ "মার্সনিক" হিসাবে অভিহিত করে।   মহাকাশযান  মার্স ১এম নং. ১, যেটি পশ্চিমে মার্সনিক ১, মার্স ১৯৬০এ এবং কোরেবল ৪ নামেও পরিচিত, ১৯৬০ সালের ১০ অক্টোবর তারিখে উৎক্ষেপণ করা হয়; কিন্তু উৎক্ষেপণ ব্যর্থতায় এটি ধ্বংস হয়ে যায়। ১৯৬২ সালে নাসার প্রশাসক জেমস ই. ওয়েব মার্কিন যুক্তরাষ্ট্রের কংগ্রেসকে জানান যে, নাসা বিশ্বাস করে এই অভিযানটি মঙ্গল গ্রহকে পার্শ্ব-উড্ডয়ন অনুসন্ধান সম্পর্কিত একটি প্রচেষ্টা ছিল। সেই সময় এই কর্মসূচির সাথে জড়িত কিছু সোভিয়েত বিজ্ঞানী দাবি করেন যে, এইধরণের কোনো অভিযান সম্পর্কে তাদের কোনো কিছু জানা নেই; এবং শুধুমাত্র দ্বিতীয় উৎক্ষেপণটিই ছিলো উদ্দেশ্যমূলকভাবে প্রেরিত মঙ্গল অভিযান। যাইহোক, ল্যাভোচকিন ডিজাইন ব্যুরোর আন্তঃগ্রহ মহাকাশ অভিযানের জন্য মহাকাশযান তৈরির নেতৃস্থানীয় নকশাকার ভি. জি. পারমিনভ বলেছেন যে এই মিশনটি প্রকৃতপক্ষে মঙ্গল গ্রহের উদ্দেশ্যে প্রেরিত হয়েছিলো এবং এটি পরবর্তী মিশনের অনুরূপ ছিল।  মার্স ১এম নং. ২, যেটি পশ্চিমে মার্সনিক ২, মার্স ১৯৬০বি এবং কোরেবল ৫ নামেও পরিচিত, ১৯৬০ সালের ১৪ অক্টোবর তারিখে উৎক্ষেপণ করা হয়।   অভিযানের বিবরণ   মিশনের উদ্দেশ্য ছিল পৃথিবী এবং মঙ্গল গ্রহের মধ্যে আন্তঃগ্রহের স্থান অনুসন্ধান করা, মঙ্গল গ্রহের অধ্যয়ন করা এবং ফ্লাইবাই ট্র্যাজেক্টোরি থেকে পৃষ্ঠের চিত্র তুলে আনা এবং অনবোর্ড যন্ত্রগুলিতে বর্ধিত মহাকাশযানের প্রভাবগুলি অধ্যয়ন করা এবং দীর্ঘ দূরত্ব থেকে রেডিও যোগাযোগ সরবরাহ করা।   আরও দেখুন    মঙ্গল অভিযানসমূহের তালিকা;  ১৯৬০-এ মহাকাশ যাত্রা;  সৌরজগত অনুসন্ধানের সময়লেখ।   তথ্যসূত্র    বহিঃসংযোগ   বিষয়শ্রেণী:মার্স কর্মসূচি বিষয়শ্রেণী:১৯৬০-এ উৎক্ষিপ্ত মহাকাশযান
ঝাব্স-দ্রুং-দ্কার-পো () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।   তালিকা ঝাব্স-দ্রুং-দ্কার-পোনামজীবনকালওয়াইলি প্রতিলিপিকরণ প্রথম  ত্শোগ্স-গ্ন্যিস-র্গ্যা-ম্ত্শো  ১৫৭৩-১৬০৯  tshogs gnyis rgya mtsho দ্বিতীয়  ব্লো-গ্রোস-র্গ্যা-ম্ত্শো  ১৬১০-১৬৫৯  blo gros rgya mtsho  |- | তৃতীয় || ঙ্গাগ-দ্বাং-ব্স্তান-পা'ই-র্গ্যাল-ম্ত্শান   || ১৬৬০-১৭২৮ || ngag dbang blo bzang bstan pa'i rgyal mtshan  |- | চতুর্থ || ব্লো-ব্জাং-থুব-ব্স্তান-দ্গে-লেগ্স-র্গ্যাল-ম্ত্শান || ১৭২৯-১৭৯৬ || blo bzang thub bstan dge legs rgyal mtshan  পঞ্চম  ফান-ব্দে'ই-দ্বাং-ফ্যুগ-ম্খাস-ব্ত্সুন-র্গ্যা-ম্ত্শো  ১৭৯৭-১৮৩১  phan bde'i dbang phyug mkhas btsun rgya mtsho  ষষ্ঠ  ঙ্গাগ-দ্বাং-ম্ছোগ-গ্রুব-ব্স্তান-পা'ই-র্গ্যাল-ম্ত্শান    ১৮৩২-১৮৭২  ngag dbang mchog grub bstan pa'i rgyal mtshan  সপ্তম  ব্স্তান-'দ্জিন-নোর-বু-দ্পাল-ব্জাং-পো  ১৮৭৩-১৯২৭  bstan 'dzin nor bu dpal bzang po  অষ্টম  ব্লো-ব্জাং-লুং-রিগ্স-ব্স্তান-পা'ই-র্গ্যা-ম্ত্শো  ১৯২৮-১৯৯১  blo bzang lung rigs bstan pa'i rgya mtsho  নবম  ব্লো-ব্জাং-ব্স্তান-'দ্জিন-ছোস-ক্যি-র্গ্যাল-ম্ত্শান  ১৯৯২-বর্তমান  blo bzang bstan 'dzin chos kyi rgyal mtshan    তথ্যসূত্র   বিষয়শ্রেণী:তিব্বতী বৌদ্ধ উপাধি বিষয়শ্রেণী:গেলুগ
বশূল রাজা এমবিবিএস () হচ্ছে ২০০৪ সালের একটি তামিল চলচ্চিত্র যেটি স্মরণ পরিচালনা করেছিলেন, এটি ছিলো সঞ্জয় দত্ত অভিনীত হিন্দি চলচ্চিত্র মুন্নাভাই এমবিবিএস (২০০৩) এর পুনঃনির্মাণ। তামিল চলচ্চিত্র শিল্পের খ্যাতিমান অভিনেতা কমল হাসন সঞ্জয় দত্তের করা মুন্না ভাইয়ের পুনঃনির্মিত চরিত্র রাজরাম ভেঙ্কটরাম ওরফে ভাসুল রাজা চরিত্রে অভিনয় করেছিলেন। প্রকৃত চলচ্চিত্রটির কাহিনীকার রাজকুমার হিরানী এই তামিল চলচ্চিত্রটিরও কাহিনী লিখেছিলেন। হিন্দি চলচ্চিত্রটির আরশাদ ওয়ার্সীর চরিত্র এখানে প্রভু করেছিলেন, গ্রেসী সিং এর চরিত্রে ছিলেন স্নেহা, বোমান ইরানীর চরিত্রে প্রকাশ রাজ এবং সুনীল দত্তর চরিত্রে ছিলেন নাগেশ।  সিমরানকে প্রথমে গ্রেসী সিং এর চরিত্রে নেবার কথা ভাবা হলেও পরে স্নেহাকে নেয়া হয় আর সুনীল দত্তর চরিত্রে কৈলাস বলচন্দকে অভিনয়ের প্রস্তাব দিলে উনি রাজী হননি, এরপর গিরিশ কারনাডকে বললে তিনিও মানা করেন, তারপর নাগেশের কাছে যাওয়া হয় এবং তিনি রাজী হন।Reel Talk – Khushboo signs up Arjun. Web.archive.org. Retrieved on 12 March 2016. জিমি শেরগিলের চরিত্রে প্রথমে ধনুশ অভিনয় করতে চাইলেও পরে বাদ দেন এবং মালয়লাম অভিনেতা জয়সূর্য আসেন তার জায়গায়।https://www.indiaglitz.com/dhanush-to-act-in-kamals-film-tamil-news-9280 সারাংশ রাজরাম ভেঙ্কটরাম একটি পাড়ার মাস্তান, সে তার পাড়ায় ভাসুল রাজা নামেই পরিচিত কারণ সে চাঁদাবাজ তবে সে তার বাবামাকে বলে রেখেছে যে সে একজন ডাক্তার। একদিন তার বাবামা তার সঙ্গে দেখা করার জন্য গ্রাম থেকে চেন্নাই আসে, আসার আগেই ভাসুল তার সাঙ্গপাঙ্গ নিয়ে একটি ভুয়া ডাক্তারখানা বানিয়ে রাখে।  ভাসুলের সঙ্গে একটি ডাক্তারের মেয়ের বিয়ে ঠিক করার জন্য ভাসুলের বাবামা ঐ ডাক্তার (বিশ্বনাথ) এর বাসায় যায় কিন্তু ডাক্তারটি ভাসুলের আসল পরিচয় ভাসুলের বাবামার কাছে ফাঁস করে দেয় আর ভাসুলের বাবামা মন খারাপ করে গ্রামে চলে যায়। ভাসুল তখন জেদ করে মেডিকেল কলেজে প্রক্সি দিয়ে ভর্তি হয় এবং একই কলেজে ইন্টার্নরতা সুন্দরী জনকী (বিশ্বনাথের মেয়ে) এর সঙ্গে তার প্রেম হয়ে যায়। যদিও ভাসুল ডাক্তারি পাশ করতে পারেনা কিন্তু মেডিকেল কলেজের সবার প্রিয় পাত্র হয়ে ওঠে এবং জনকীও ভাসুলকে মন থেকে ভালোবাসে। অভিনয় কমল হাসান - রাজরাম ভেঙ্কটরাম (ভাসুল রাজা) স্নেহা - জনকী বিশ্বনাথ পাপ্পু প্রভু - বাট্টি প্রকাশ রাজ - বিশ্বনাথ নাগেশ - শ্রীমান ভেঙ্কটরাম রোহিণী হট্টঙ্গডি - কস্তুরী শ্রীমান ভেঙ্কটরাম  তথ্যসূত্র  বহিঃসংযোগ  বিষয়শ্রেণী:তামিল ভাষার চলচ্চিত্র বিষয়শ্রেণী:২০০৪-এর চলচ্চিত্র বিষয়শ্রেণী:২০০০-এর দশকের তামিল ভাষার চলচ্চিত্র বিষয়শ্রেণী:ভারতীয় গ্যাংস্টার চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:চেন্নাইয়ে ধারণকৃত চলচ্চিত্র বিষয়শ্রেণী:চেন্নাইয়ের পটভূমিতে চলচ্চিত্র বিষয়শ্রেণী:ভারতীয় হাস্যরসাত্মক নাট্য চলচ্চিত্র
এনএসইজেড মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।   স্টেশন বিন্যাস  জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ১, বাম দিকে দরজা খোলা হবে উত্তরমুখীদিকে ← নয়ডা সেক্টর ৫১দক্ষিণমুখী →দিকে  → ডিপো<small>পার্শ্ব প্ল্যাটফর্ম নং- ২, বাম দিকে দরজা খোলা হবেএল২   তথ্যসূত্র   বিষয়শ্রেণী:নয়ডা মেট্রো স্টেশন
এলসা হিল্ডেগার্ড ব্যারোনেস ফন ফ্রাইটাগ-লরিংহোফেন (১২ জুলাই ১৮৭৪ - ১৫ ডিসেম্বর ১৯২৭) ছিলেন একজন জার্মান আঁভন্ত-গার্দ আন্দোলন ও ডাডাবাদী চিত্রশিল্পী ও কবি। তিনি নিউ ইয়র্কের গ্রিনউইচ গ্রামে কাজ করতেন। তার কবিতাগুলো ২০১১ সালে বডি সোয়েটস্‌: দি আনসেন্সরড রাইটিংস অব এলসা ফন ফ্রাইটাগ-লরিংহোফেন শিরোনামে তার মরণোত্তর প্রকাশিত হয়।ফ্রাইটাগ-লরিংহোফেন, এলসা ফন (২০১১)। Body Sweats: The Uncensored Writings of Elsa von Freytag Loringhoven. Ed. Irene Gammel and Suzanne Zelazo. ক্যামব্রিজ, ম্যাসাচুসেটস: এমআইটি প্রেস। দ্য নিউ ইয়র্ক টাইমস বইটির প্রশংসা করে লিখে যে এটি ২০১১ সালের অন্যতম প্রসিদ্ধ শিল্পকলা বিষয়ক বই।   প্রারম্ভিক জীবন  এলসা হিল্ডেগার্ড প্লোৎজ ১৮৭৪ সালের ১২ই জুলাই জার্মান সাম্রাজ্যের পোমেরানিয়া প্রদেশের সুইনেমুন্ডেতে জন্মগ্রহণ করেন। তার পিতা আডল্‌ফ প্লোৎজ ও মাতা ইডা মারি ক্লাইস্ট। তার পিতার সাথে তার সম্পর্ক তীক্ষ্ণ ছিল এবং তিনি পরবর্তী কালে বলেন তার পিতা তার পরিবারের প্রতি কতটা নিয়ন্ত্রণ রাখতেন এবং তিনি কত নিষ্ঠুর কিন্তু বড় মনের মানুষ ছিলেন।রাইলি, এলিজা জেন (১৯৯৭)। "Elsa Von Freytag-Loringhoven." ওম্যান্‌স আর্টস জার্নাল, ১৮ (১): ২৬-৩৩। doi:10.2307/1358677  তিনি অভিনয়ের প্রশিক্ষণ নেন এবং অভিনেত্রী ও ভডেভিল পরিবেশনাকারী হিসেবে কাজ করেন। বার্লিন, মিউনিখ ও ইতালিতে বিভিন্ন চিত্রশিল্পীদের সাথে তার সুসম্পর্ক ছিল। তিনি মিউনিখের নিকটবর্তী ডাচাউতে শিল্পকলা বিষয়ে অধ্যয়ন করেন।   কর্ম    কবিতা  ব্যারোনেসকে দ্য লিটল রিভিউ-তে তার কবিতা প্রকাশের অনুমতি দেওয়া হয়, সেখানে ১৯১৮ সাল থেকে তার কাজগুলো জেমস জয়েসের ইউলিসিস-এর পরিচ্ছেদসমূহের পাশাপাশি প্রকাশিত হয়। জেন হিপ তাকে প্রথম মার্কিন ডাডা বলে অভিহিত করেন। তিনি শাব্দিক কবিতার প্রথম নারী অগ্রদূত।গ্যামেল, আইরিন; জেলাজো, সুজান (২০১১)। "'Harpsichords Metallic Howl—': The Baroness Elsa von Freytag-Loringhoven's Sound Poetry." মডার্নিজম/মডার্নিটি, ১৮ (২): ২৫৫-২৭১।   ফাউন্টেন  মার্সেল দ্যুশাম্পের ফাউন্টেন (১৯১৭) ভাস্কর্যটিও ব্যারোনেসের সাথে জড়িত।   তথ্যসূত্র    বহিঃসংযোগ    Christopher Lane's ill. FrL Article, including a brief biography, & some of her poems and writings  বিষয়শ্রেণী:১৮৭৪-এ জন্ম বিষয়শ্রেণী:১৯২৭-এ মৃত্যু বিষয়শ্রেণী:২০শ শতাব্দীর জার্মান নারী চিত্রশিল্পী বিষয়শ্রেণী:উভকামী চিত্রশিল্পী বিষয়শ্রেণী:উভকামী নারী বিষয়শ্রেণী:জার্মানির এলজিবিটি চিত্রশিল্পী বিষয়শ্রেণী:ডাডা বিষয়শ্রেণী:পের লাশাইস সমাধিতে সমাহিত বিষয়শ্রেণী:মার্কিন যুক্তরাষ্ট্রে জার্মান প্রবাসী বিষয়শ্রেণী:পোমেরানিয়া প্রদেশের ব্যক্তিত্ব বিষয়শ্রেণী:জার্মান উভকামী নারী
"সান ফ্রান্সিসকো বে ব্লুজ" একটি আমেরিকান লোক গান এবং সাধারণত এটি জেসি ফুলারের সবচেয়ে বিখ্যাত রচনা হিসেবে বিবেচিত হয়। ১৯৫৪ সালে ফুলার গানটি প্রথম রেকর্ড করেন এবং ১৯৫৫ সালে বিশ্ব সঙ্গীত লেবেল দ্বারা এটি মুক্তি পায়। ১৯৬২ সালের একটি কনসার্টে, কাজুর একক "ওয়ান-ম্যান ব্যান্ড" উপস্থাপনা ফুলার রেকর্ড করেছিলেন। স্মিথসোনিয়ান ফোকওয়েজ দ্বারা প্রকাশিত একটি সংকলনে, এটি ফ্রেন্ডস অফ অল টাইম মিউজিক-এ অন্তর্ভুক্ত।  টপিক রেকর্ডস ১৯৫৯ সালে একটি ১০-ইঞ্চি ভিনাইল এলপিতে মূল জেসি ফুলারের সংস্করণটি প্রকাশ করে। এর নাম ছিল ওয়ার্কিং অন দ্য রেলরোড এবং এটি থ্রি স্কোর অ্যান্ড টেন টপিক রেকর্ডস ৭০ বছরের বার্ষিকী বক্স সেটের প্রথম সিডির ট্র্যাক ৬ হিসাবে অন্তর্ভুক্ত ছিল।  ১৯৬০ এর দশকে আমেরিকান লোক সঙ্গীত এবং লোক-অনুপ্রাণিত সংগীতের জনপ্রিয় বাণিজ্যিক রেকর্ডিংয়ের উত্থানের সময়, গানটি এক ডজনেরও বেশি একক শিল্পী এবং ফোক গ্রুপ দ্বারা রেকর্ড করা হয়েছিল। এর মধ্যে রাম্বলিন' জ্যাক এলিয়ট, দ্য উইভার্স, দ্য রুফটপ সিঙ্গারস, টম রাশ, রিচি হেভেন্স, এবং পিটার পল অ্যান্ড মেরি অন্তর্ভুক্ত। ফুলারের পরিচিতির পর থেকে, গানটির অন্তত ৮৮টি রেকর্ডিং হয়েছে ইংরেজি এবং অন্যান্য ভাষায়। অনলাইনে থাকা ডেটাবেস সেকেন্ড হ্যান্ড সঙস অনুযায়ী, এর মধ্যে জ্যাজ ব্যান্ডের আয়োজন সহ রেকর্ডিং এবং ফোক-পপ গ্রুপের রেকর্ডিং অন্তর্ভুক্ত রয়েছে।  তথ্যসূত্র  বিষয়শ্রেণী:১৯৫৪-এর গান বিষয়শ্রেণী:আমেরিকান ফোক গান বিষয়শ্রেণী:ব্লুজ গান বিষয়শ্রেণী:সান ফ্রান্সিসকো সম্পর্কিত গান
কারল জেগজ শফিদেরস্কি (, ; জন্ম: ২৩ জানুয়ারি ১৯৯৭; কারল শফিদেরস্কি নামে সুপরিচিত) হলেন একজন পোলীয় পেশাদার ফুটবল খেলোয়াড়। তিনি বর্তমানে মার্কিন ক্লাব শার্লট এবং পোল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলেন।  ২০১৪ সালে, শফিদেরস্কি পোল্যান্ড অনূর্ধ্ব-১৮ দলের হয়ে পোল্যান্ডের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত পোল্যান্ডের বয়সভিত্তিক দলের হয়ে খেলার পর, তিনি ২০২১ সালে পোল্যান্ডের হয়ে আন্তর্জাতিক পর্যায়ে অভিষেক করেছেন; পোল্যান্ডের জার্সি গায়ে তিনি এপর্যন্ত ১৮ ম্যাচে ৮টি গোল করেছেন।  প্রারম্ভিক জীবন কারল জেগজ শফিদেরস্কি ১৯৯৭ সালের ২৩শে জানুয়ারি তারিখে পোল্যান্ডের রাভিচে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল শফিদেরস্কি কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত পোল্যান্ডের ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল পোল্যান্ড  ২০২১  ১৪  ৬ ২০২২  ৪  ২ সর্বমোট  ১৮  ৮  তথ্যসূত্র  বহিঃসংযোগ           বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:পোলীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:পোল্যান্ডের আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:একস্ত্রাক্লাসার খেলোয়াড় বিষয়শ্রেণী:পিএওকে ফুটবল ক্লাবের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:পোল্যান্ডের আন্তর্জাতিক যুব ফুটবলার বিষয়শ্রেণী:পানাথিনাইকোস ফুটবল ক্লাবের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:সেরিয়ে আ-এর খেলোয়াড় বিষয়শ্রেণী:এল্লাস ভেরোনা ফুটবল ক্লাবের খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:ইতালিতে প্রবাসী ফুটবলার
কোত দিভোয়ার জাতীয় ফুটবল দল () হচ্ছে আন্তর্জাতিক ফুটবলে কোত দিভোয়ারের প্রতিনিধিত্বকারী পুরুষদের জাতীয় দল, যার সকল কার্যক্রম কোত দিভোয়ারের ফুটবলের সর্বোচ্চ নিয়ন্ত্রক সংস্থা আইভোরীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৫ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬০ সালের ১৩ই এপ্রিল তারিখে, কোত দিভোয়ার প্রথমবারের মতো আন্তর্জাতিক খেলায় অংশগ্রহণ করেছে; মাদাগাস্কারে অনুষ্ঠিত উক্ত ম্যাচে কোত দিভোয়ার দাহোমিকে ৩–২ গোলের ব্যবধানে পরাজিত করেছে।  ৫০,০০০ ধারণক্ষমতাবিশিষ্ট ফেলিক্স উফোয়েত বোয়ানি স্টেডিয়ামে লে এলেফঁতস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় কোত দিভোয়ারের বৃহত্তম শহর আবিজানে অবস্থিত। বর্তমানে এই দলের ম্যানেজারের দায়িত্ব পালন করছেন পাত্রিস বোমেল এবং অধিনায়কের দায়িত্ব পালন করছেন টটেনহ্যাম হটস্পারের রক্ষণভাগের খেলোয়াড় সের্জ ওরিয়ে।  কোত দিভোয়ার এপর্যন্ত ৩ বার ফিফা বিশ্বকাপে অংশগ্রহণ করেছে, যার মধ্যে প্রত্যেকটি আসরে তারা শুধুমাত্র গ্রুপ পর্বে অংশগ্রহণ করতে সক্ষম হয়েছে। অন্যদিকে, আফ্রিকা কাপ অফ নেশন্সে কোত দিভোয়ার অন্যতম সফল দল, যেখানে তারা ২টি (১৯৯২ এবং ২০১৫) শিরোপা জয়লাভ করেছে। এছাড়াও, কোত দিভোয়ার ১৯৯২ ফিফা কনফেডারেশন্স কাপে চতুর্থ স্থান অর্জন করেছে।  দিদিয়ের জোকোরা, কলো তুরে, দিদিয়ের দ্রগবা, গেরভিনিয়ো এবং সালোমন কালুর মতো খেলোয়াড়গণ কোত দিভোয়ারের জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০১৩ সালের ফেব্রুয়ারি মাসে প্রকাশিত র‌্যাঙ্কিংয়ে কোত দিভোয়ার তাদের ইতিহাসে সর্বপ্রথম সর্বোচ্চ অবস্থান (১২তম) অর্জন করে এবং ২০০৪ সালের মার্চ মাসে প্রকাশিত র‌্যাঙ্কিংয়ে তারা ৭৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে কোত দিভোয়ারের সর্বোচ্চ অবস্থান হচ্ছে ১০ম (যা তারা ২০১৩ সালে অর্জন করেছিল) এবং সর্বনিম্ন অবস্থান হচ্ছে ৭০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি   ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০   ১৯৭৪  উত্তীর্ণ হয়নি  ৬  ৩  ২  ১  ৮  ৭  ১৯৭৮  ৬  ৩  ২  ১  ১১  ১০  ১৯৮২  ২  ০  ০  ২  ১  ৩  ১৯৮৬  ৪  ১  ১  ২  ৬  ৫  ১৯৯০  ৪  ১  ২  ১  ৫  ১  ১৯৯৪  ৮  ৪  ৩  ১  ১২  ৬  ১৯৯৮  ২  ০  ১  ১  ১  ২   ২০০২  ১০  ৫  ৪  ১  ২২  ১০  ২০০৬  গ্রুপ পর্ব  ১৯তম  ৩  ১  ০  ২  ৫  ৬  ১০  ৭  ১  ২  ২০  ৭  ২০১০  গ্রুপ পর্ব  ১৭তম  ৩  ১  ১  ১  ৪  ৩  ১২  ৮  ৪  ০  ২৯  ৬  ২০১৪  গ্রুপ পর্ব  ২১তম  ৩  ১  ০  ২  ৪  ৫  ৮  ৫  ৩  ০  ১৯  ৭  ২০১৮  উত্তীর্ণ হয়নি  ৮  ৪  ২  ২  ১১  ৫  ২০২২  অনির্ধারিত  অনির্ধারিত মোট  গ্রুপ পর্ব  ৩/২১  ৯  ৩  ১  ৫  ১৩  ১৪  ৮০  ৪১  ২৫  ১৪  ১৪৫  ৬৯   অর্জন শিরোপা  আফ্রিকা কাপ অফ নেশন্স: চ্যাম্পিয়ন (২): ১৯৯২, ২০১৫   ফিফা কনফেডারেশন্স কাপ: চতুর্থ স্থান (১): ১৯৯২  তথ্যসূত্র  বহিঃসংযোগ     ফিফা-এ কোত দিভোয়ার জাতীয় ফুটবল দল    ক্যাফ-এ কোত দিভোয়ার জাতীয় ফুটবল দল   বিষয়শ্রেণী:কোত দিভোয়ার জাতীয় ফুটবল দল বিষয়শ্রেণী:আফ্রিকার জাতীয় ফুটবল দল
সালের মহান মসজিদ ( , মসজিদ আল-তা'লা নামেও পরিচিত), হলো মরক্কোর সালেতে অবস্থিত একটি ঐতিহাসিক মসজিদ। এটি পুরাতন শহরের প্রধান মসজিদ।  এলাকা জুড়ে বিস্তৃত এই মসজিদ হলো মরক্কোর তৃতীয় বৃহত্তম মসজিদ।  এই স্থানে প্রথম মসজিদটি ১০২৮ থেকে ১০৩০ সালের মধ্যে নির্মিত হতে পারে। বর্তমান মসজিদটি ১১৯৬ সালে আলমোহাদ শাসক ইয়াকুব আল-মনসুরের পুনর্গঠন ও সম্প্রসারণের ফলাফল। ১৮ শতকে আরও সংস্কারের ফলে ভবনটি বর্তমানের চেহারা লাভ করে। ১৮৫১ সালের সালের বোমা হামলায় এটি মারাত্মকভাবে ক্ষতিগ্রস্ত হয় এবং মরক্কোতে ফরাসি আশ্রিত রাজ্যের সময় এটি কিছুদিনের জন্য বন্ধ করে দেওয়া হয়।   ইতিহাস  শহরের ইতিহাসের শুরু থেকে মসজিদটি বহুবার ধ্বংস এবং পুনর্নির্মাণ করা হয়েছে। ৪২০ হিজরিতে () বনু ইফরান গোত্রের নেতা তেমিম ইবনে জিরির নির্দেশে মসজিদটি প্রথম নির্মিত হতে পারে।[ যাচাইকরণ প্রয়োজন ]  পুরাতন মসজিদের ছাদ ধসে পড়ার পর ১১৯৬ সালে আবু ইউসুফ ইয়াকুব আল-মনসুরের নির্দেশে একটি নতুন ও বৃহত্তর মসজিদ নির্মিত হয়। আলমোহাদ ভবনের স্থপতি আল-ঘরনাতি নামে পরিচিত ছিলেন। এই নামটি থেকেই বোঝা যায় যে তিনি আল-আন্দালুসের গ্রানাডা থেকে এসেছিলেন। ঐতিহ্য অনুসারে আল-মনসুরের নির্দেশে ৭০০ জন ফরাসি দাস পুনর্গঠনে জড়িত ছিল। বাম|থাম্ব| মসজিদের প্রবেশপথ (মাঝখানে) এবং সংলগ্ন ১৪শ শতাব্দীর মেরিনিড মাদ্রাসা (বামে) ১২৬০ সালে ক্যাস্তিলিয়ান বাহিনী সালেকে উচ্ছেদ করে দখল করে নেয়। এই সময় শহরের ৩০০০ নারী, শিশু এবং বয়স্ক বাসিন্দাকে মসজিদে জড়ো করা হয় এবং সেভিলে দাস হিসেবে নিয়ে যাওয়া হয়। এর পরেই মারিনিদ সুলতান আবু ইউসুফ ইয়াকুব শহরটি পুনরুদ্ধার করেন। ১৩৪২ সালে আরেক মারিনিদ সুলতান আবু আল-হাসান মসজিদের পাশে আবু আল-হাসানের মাদ্রাসা নির্মাণ করেন, যা শহরের ধর্মীয় ও বৌদ্ধিক কেন্দ্র হিসেবে এর উন্নয়নে অবদান রাখে।  সময়ের সাথে সাথে মসজিদটি মূলত পুনর্নির্মাণ এবং পরিবর্তিত হয়। এর বর্তমান চেহারা ১৮ শতকের, যা আলাউই রাজবংশের অধীনে নির্মাণ করা হয়। মসজিদের বর্তমান মিনারটিও আলাউই আমলের। ১৮৫১ সালে ফরাসি বাহিনী সালেতে বোমাবর্ষণ করে এবং ছয়টি কামানের গোলা আঘাতের পর মসজিদটি মারাত্মকভাবে ক্ষতিগ্রস্ত হয়।  ১৯৩০-এর দশকে মরক্কোতে ফরাসি আশ্রিত রাজ্যের সময় মসজিদটি জাতীয়তাবাদী সমাবেশের জন্য ব্যবহৃত হত, যার নেতৃত্বে ছিলেন সাইদ হাজ্জি, আহমেদ মানিনো, বুবকার এল-কাদিরি এবং আবু বকর জিনাইবারের মতো ব্যক্তিরা। পরবর্তীতে ফরাসি আশ্রিত রাজ্য জাতীয়তাবাদী চেতনা জাগ্রত করার স্থান হিসেবে মসজিদটি ব্যবহার রোধ করার জন্য এটি বন্ধ করে দেওয়া হয়, কিন্তু পরে  পুনরায় চালু করা হয়।   গ্যালারি    আরও দেখুন    আবু আল-হাসানের মাদ্রাসা  মরক্কোর মসজিদের তালিকা   তথ্যসূত্র   বিষয়শ্রেণী:CS1 French-language sources (fr) বিষয়শ্রেণী:মরক্কোর মসজিদ বিষয়শ্রেণী:১১শ শতাব্দীর মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:মরক্কোর দর্শনীয় স্থান
উপাধি () হলো হিন্দু দর্শনের শব্দ যার অর্থ "আরোপ করা" বা "সীমাবদ্ধতা"। হিন্দু যুক্তিতে, উপাধি হল সেই শর্ত যা প্রধান শব্দের সাথে থাকে এবং অতি সাধারণ মধ্যম শব্দটিকে সীমিত করার জন্য সরবরাহ করা আবশ্যক। উদাহরণস্বরূপ, "পাহাড়ের ধোঁয়া আছে কারণ এতে আগুন আছে" এই মিথ্যা ধারণার উপর নির্ভর করে যে সমস্ত আগুন ধোঁয়ার সাথে থাকে। খুব সাধারণ মধ্যম শব্দটি এখানে সীমাবদ্ধ করতে, আগুনের শর্ত হিসাবে 'ভেজা জ্বালানী' যোগ করা উচিত।  এটিকে সত্য বাস্তবতার ছদ্মবেশ বা বাহন হিসাবেও দেখা যেতে পারে, উভয়ই কিছু সংজ্ঞায়িত করে এবং এটিকে সীমাবদ্ধ করে। উদাহরণস্বরূপ, মানুষ বা প্রাণীর দেহ তার আত্মার উপাধি। উপাধি হল দেহ ও মনের অনেকগুলি অবস্থার মধ্যে একটি যা মানুষের বা তার আত্মের প্রকৃত অবস্থাকে অস্পষ্ট করে যা ভারতীয় দর্শনগুলি মোক্ষ অর্জনের জন্য অপসারণ করতে চায়।   তথ্যসূত্র   বিষয়শ্রেণী:হিন্দু দার্শনিক ধারণা বিষয়শ্রেণী:সংস্কৃত শব্দ ও বাক্যাংশ
খাগড়াছড়ি ক্যান্টনমেন্ট পাবলিক স্কুল ও কলেজ বাংলাদেশের খাগড়াছড়ি সেনানিবাসে অবস্থিত একটি মাধ্যমিক ও উচ্চমাধ্যমিক শিক্ষাপ্রতিষ্ঠান। এটি ২০০২ খ্রিষ্টাব্দে প্রতিষ্ঠিত হয়।   ইতিহাস  খাগড়াছড়ি জেলার শিক্ষার মান বৃদ্ধির উদ্দেশ্যে ক্যান্টনমেন্ট বোর্ডের উদ্যোগে ২০০২ সালে একটি জুনিয়র স্কুল প্রতিষ্ঠা করা হয়; যার অর্থায়নের ভার ছিলো সামরিক ভূমি ও সেনানিবাস অধিদপ্তরের হাতে। পরবর্তীতে প্রতিষ্ঠানটিকে ২০০৭ সালে উচ্চ মাধ্যমিক বিদ্যালয়ে রূপান্তর করা হয়। তৎকালীন চট্টগ্রাম অঞ্চলের এরিয়া কমান্ডার ও ২৪ পদাতিক ডিভিশনের জিওসি, মেজর জেনারেল মোহাম্মদ আব্দুল মতিনের সম্মতিক্রমে এটি প্রতিষ্ঠা লাভ করে।   শ্রেণি, বিভাগ ও শাখা সমূহ  বর্তমানে এ বিদ্যালয়ে ১ম থেকে দ্বাদশ শ্রেণি পর্যন্ত পড়ানো হয়।    ইউনিফর্ম   ছেলেদের সাদা শার্ট , কালো প্যান্ট , সাদা কেডস্  এবং কালো বেল্ট ; কলেজের জন্য কালো জুতা    মেয়েদের নীল কামিজ , কামিজের উপর সাদা ক্রস বেল্ট , কোমরে সাদা বেল্ট  এবং সাদা কেডস্ ; কলেজের জন্য কালো জুতা    শিক্ষা কার্যক্রম  বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে।    ফলাফল  বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ    সাল পরীক্ষার নাম পরীক্ষার্থী উত্তীর্ণ পাশের হার ২০১৯ এসএসসি ১৩৭ ১৩৫ ৯৮.৫৪ ২০২০ এসএসসি ১৪৬ ১৪৪ ৯৮.৬৩ ২০২১ এসএসসি ১৪৩ ১৪৩ ১০০   খেলাধুলা ও সহপাঠ্যকর্ম  শিক্ষার্থীদের খেলাধুলার জন্য দুইটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা, আন্তঃহাউজ ক্রিয়া প্রতিযোগিতা আয়োজনে ব্যবহৃত হয়।    ল্যাবরেটরি  বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।    গ্রন্থাগার  বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।    বিভিন্ন সাংস্কৃতিক কর্মকাণ্ড  বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।    সংঘ   বিএনসিসি  গার্লস্ গাইড  স্কাউট  রেড ক্রিসেন্ট    আরো দেখুন   খাগড়াছড়ি সদর উপজেলা  খাগড়াছড়ি জেলা  খাগড়াছড়ি জেলার শিক্ষা প্রতিষ্ঠানের তালিকা    তথ্যসূত্র      বিষয়শ্রেণী:বাংলাদেশ সেনাবাহিনীর শিক্ষাপ্রতিষ্ঠান বিষয়শ্রেণী:২০০২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:খাগড়াছড়ি জেলার বিদ্যালয় বিষয়শ্রেণী:বিএনসিসি-এর কর্ণফুলী রেজিমেন্টের ইউনিট বিষয়শ্রেণী:খাগড়াছড়ি জেলার মহাবিদ্যালয় বিষয়শ্রেণী:২০২২-এ বাংলাদেশে প্রতিষ্ঠিত